CELEX: 32006R0760
Language: sk
Date: 2006-05-18 00:00:00
Title: Nariadenie Komisie (ES) č. 760/2006 z  18. mája 2006 , ktorým sa mení a dopĺňa nariadenie Rady (ES) č. 1184/2005 o ukladaní určitých osobitných reštriktívnych opatrení namierených proti určitým osobám, ktoré bránia mierovému procesu a porušujú medzinárodné právo v konflikte v oblasti Dárfúru v Sudáne

19.5.2006   
            
            
               SK
            
            
               Úradný vestník Európskej únie
            
            
               L 132/28
            
         
      NARIADENIE KOMISIE (ES) č. 760/2006
   z 18. mája 2006,
   ktorým sa mení a dopĺňa nariadenie Rady (ES) č. 1184/2005 o ukladaní určitých osobitných reštriktívnych opatrení namierených proti určitým osobám, ktoré bránia mierovému procesu a porušujú medzinárodné právo v konflikte v oblasti Dárfúru v Sudáne
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1184/2005 o ukladaní určitých osobitných reštriktívnych opatrení namierených proti určitým osobám, ktoré bránia mierovému procesu a porušujú medzinárodné právo v konflikte v oblasti Dárfúru v Sudáne (1), najmä na jeho článok 9 ods. 1 písm. a),
   keďže:
   
               (1)
            
            
               Príloha I k nariadeniu (ES) č. 1184/2005 uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Výbor zriadený podľa rezolúcie 1591 (2005) zmenil a doplnil v zmysle rezolúcie Bezpečnostnej rady 1672 (2006) zoznam osôb, subjektov a orgánov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť, aby opatrenia stanovené v tomto nariadení boli účinné, musí toto nariadenie nadobudnúť účinnosť ihneď,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1184/2005 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. mája 2006
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 193, 23.7.2005, s. 9.
   
      PRÍLOHA
      Do prílohy I k nariadeniu Rady (ES) č. 1184/2005 sa dopĺňajú mená týchto fyzických osôb:
      
                  1.
               
               
                  Gaffar Mohamed ELHASSAN
                  Funkcia: generálmajor
                  Ďalšie informácie: veliteľ sudánskeho vojenského letectva v Západnej vojenskej oblasti
               
            
                  2.
               
               
                  Sheikh Musa HILAL
                  Ďalšie informácie: najvyšší veliteľ kmeňa Jalul v severnom Darfúre
               
            
                  3.
               
               
                  Adam Yacub SHANT
                  Ďalšie informácie: veliteľ Sudánskej oslobodeneckej armády
               
            
                  4.
               
               
                  Gabril Abdul Kareem BADRI
                  Ďalšie informácie: poľný veliteľ Národného hnutia pre reformy a rozvoj.